KOMISIJOS REGLAMENTAS (EB) Nr. 135/2006
2006 m. sausio 26 d.
dėl ryžių importo licencijų išdavimo pagal paraiškas, pateiktas per 2006 m. sausio mėn. pirmąsias dešimt darbo dienų pagal Reglamentą (EB) Nr. 327/98
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo (1),
atsižvelgdama į 1998 m. vasario 10 d. Komisijos reglamentą (EB) Nr. 327/98, atidarantį tam tikras ryžių ir skaldytų ryžių importo tarifines kvotas ir numatantį jų administravimą (2), ypač į jo 5 straipsnio 2 dalį,
kadangi:
peržiūrėjus kiekius, kurių buvo prašoma dėl 2006 m. sausio mėn. dalies pateiktose ryžių importo licencijų paraiškose, reikėtų išduoti licencijas paraiškose nurodomiems kiekiams, kurie prireikus sumažinami taikant mažinimo koeficientą, ir nustatyti kitam laikotarpiui atidėtinus kiekius,
PRIĖMĖ ŠĮ REGLAMENTĄ:
1 straipsnis
1. Per pirmąsias dešimt 2006 m. sausio mėn. darbo dienų pateiktos importo licencijų paraiškos dėl ryžių tarifinių kvotų, atidarytų Reglamentu (EB) Nr. 327/98, apie kurias buvo pranešta Komisijai, koreguojamos taikant mažinimo koeficientą pagal šio reglamento priede nustatytus procentinius dydžius.
2. Šio reglamento priede nurodomi turimi 2006 m. sausio mėn. dalies kiekiai, kurie pridedami prie kitos dalies.
2 straipsnis
Šis reglamentas įsigalioja 2006 m. sausio 27 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. sausio 26 d.